14.4.2023.
HR
Službeni list Europske unije
L 101/21
PRILOG
Naziv robe
Razvrstavanje (Oznaka KN)
Obrazloženje
1.
2.
3.
Isparivač („raspršivač”) za višekratnu uporabu (punjiv) za elektroničku cigaretu, koji se sastoji od:
8543 40 00
Razvrstavanje se utvrđuje u skladu s općim pravilima 1, 2(a) i 6 za tumačenje kombinirane nomenklature i nazivom oznaka KN 8543 i 8543 40 00.
— baze s otvorom za regulaciju zraka i priključ­ kom za spajanje na uređaj za napajanje (nije predstavljen s raspršivačem), — grijača s metalnom žicom i pamukom, — staklenog spremnika, i — usnika.
Raspršivač je predstavljen bez e-tekućine.
Raspršivač je priključen na uređaj za napajanje priključkom s navojima, koji ujedno uspostavlja električno napajanje.
Isporučena električna energija zagrijava žicu grijača koji zatim zagrijava i isparava e-tekućinu.
Tako nastaje para nalik dimu koju korisnik zatim udiše.
Iako je raspršivač prikladan za uporabu isključivo s elektroničkom cigaretom, razvrstavanje u oznaku KN 8543 90 00 kao dio elektroničke cigarete isključeno je jer je raspršivač sklop dijelova koji su toliko napredni da zapravo ima glavne bitne značajke cijelog proizvoda, elektroničke cigarete (vidjeti i Objašnjenja Harmoniziranog sustava uz odsjek XVI, Općenito, (IV) Necjeloviti strojevi).
Konkretnije, raspršivač obuhvaća sve elemente potrebne za obavljanje funkcija za koje je izrađena elektronička cigareta, odnosno za zagrijavanje i isparavanje e-tekućine, čime se korisniku omogućuje da preko usnika udiše nastalu paru nalik dimu.
Stoga ima bitnu značajku cjelovitog proizvoda pa se treba smatrati necjelovitom elektroničkom cigaretom u smislu općeg pravila 2(a).
Raspršivač se stoga razvrstava u oznaku KN 8543 40 00 kao elektronička cigareta.
(Vidjeti sliku) (*).
(Od dna do vrha: baza, grijač, stakleni spremnik, usnik) (*) Slika je samo informativna.